text: қалпе ислам дінінің имам ағзам әбу ханифа мазһабындағы атақтардың бірі. түркі халықтары арасында мужтаһид ғалымдар (ислам ғалымдары) қалпе арқылы сипатталады. қазақ қоғамында қалпе деп күнделікті күйбең тіршілікке араласпайтын, ел ішінде сый-құрметке ие болған, шариғат заңдарын қатаң орындайтын діндар, тақуа адамды айтады. қазақ халқында дін білгірі, алым (ғалым) ретінде, әрі діни жырлар мен қиссалар шығарып, ақын-шайыр ретінде танылған қалпелер көп болған.